 Jenesis 31  Ka oge na-aga, ọ nụrụ ihe ụmụ ndị ikom Leban nọ na-ekwu, sị: Jekọb ewerewo ihe niile nna anyị nwere; ọ bụkwa nihe onwunwe nna anyị ka o si kpata akụ a niile.Mgbe ọ bụla Jekọb lere Leban anya nihu, lee, ọ naghị adị otú ọ na-adịbu nebe ọ nọ.Nikpeazụ, Jehova sịrị Jekọb: Laghachi nala nna gị hà, laghachikwuru ndị ikwu gị, m ga-anọnyere gị.Jekọb wee zie ozi kpọọ Rechel na Lia ka ha bịakwute ya nọhịa nebe ìgwè anụ ụlọ ya nọ,o wee sị ha:Unu onwe unu maara na ọ bụ ike m niile ka m ji jeere nna unu ozi.Nna unu nwara ịghọgbu m, ọ gbanwewokwa ụgwọ ọrụ m ugboro iri, ma Chineke ekweghị ka o merụọ m ahụ.Ọ bụrụ na ọ sị, Anụ ndị tụrụ akịka ga-abụ ụgwọ ọrụ gị, mgbe ahụ, ìgwè anụ ụlọ ahụ dum na-amụ ụmụ tụrụ akịka; ma ọ bụrụ na ọ sị, Anụ ndị nwere akara nahụ ga-abụ ụgwọ ọrụ gị, mgbe ahụ, ìgwè anụ ụlọ ahụ dum na-amụ ụmụ nwere akara nahụ.Chineke wee na-anara nna unu ìgwè anụ ụlọ ya na-enye m.Nikpeazụ, o ruru mgbe ìgwè anụ ụlọ ahụ na-agba ibe ha na m lepụrụ anya ná nrọ wee hụ, ma, lee, mkpi ndị na-amagoro nelu ìgwè anụ ụlọ ahụ nwere akara nahụ ha, ha tụrụ akịka, tụọkwa àgwà.Mmụọ ozi nke ezi Chineke wee gwa m ná nrọ ahụ, sị, Jekọb! m wee sị, Lee m.O wee gaa nihu ịsị, Biko, lepụ anya hụrụ na mkpi niile na-amagoro nelu ìgwè anụ ụlọ ahụ nwere akara nahụ, ha tụrụ akịka, tụọkwa àgwà, nihi na ahụwo m ihe niile Leban na-eme gị.Abụ m ezi Chineke nke Betel, bụ ebe i tere otu ogidi mmanụ na ebe ị nọ kwe m nkwa. Ugbu a, bilie, si nala a pụọ ma laghachi nala a mụrụ gị.Rechel na Lia wee zaa ya, sị: Ànyị ka nwere òkè nihe nketa dị nụlọ nna anyị?Ọ bụ na ọ gụghị anyị ná ndị mba ọzọ ebe o rere anyị ere, o wee na-eri ego a kwụrụ nisi anyị?Nihi na akụ niile Chineke napụworo nna anyị bụ nke anyị na ụmụ anyị. Ya mere, ihe ọ bụla Chineke gwara gị, mee ya.Jekọb wee bilie kugoro ụmụ ya na ndị nwunye ya nelu kamel;o wee chịrị ìgwè anụ ụlọ ya niile na akụ niile ọ kpatara, ìgwè anụ ụlọ ya ndị o nwetara na Padan-eram, ka o wee lakwuru Aịzik nna ya nala Ke.Ma Leban gara ịkpacha ajị atụrụ ya. Ka nke a na-eme, Rechel zuuru terafim nna ya.Jekọb wee ghọgbuo Leban onye Siria, nihi na ọ gwaghị ya na ya ga-agbapụ.O wee gbapụ, o bilikwara gafee Osimiri Yufretis, ya na ihe niile o nwere. Mgbe e mesịrị, o chere ihu nógbè Gilied bụ ugwu ugwu.E mesịa, nụbọchị nke atọ, a gwara Leban na Jekọb agbalawo.O wee kpọrọ ụmụnne ya chụwa ya wee chụkwute ya nógbè Gilied bụ ugwu ugwu, bụ ebe were ya njem ụbọchị asaa.Chineke wee bịakwute Leban onye Siria ná nrọ nabalị wee gwa ya, sị: Kpachara anya ka ị ghara ịga gwa Jekọb ihe ọma ma ọ bụ ihe ọjọọ.Leban wee bịakwute Jekọb, ka Jekọb mara ụlọikwuu nugwu, Leban emeekwa ka ụmụnne ya maa ụlọikwuu nógbè Gilied bụ ugwu ugwu.Leban wee sị Jekọb: Gịnị bụ ihe a i mere, nihi na ị ghọgburu m wee kpọrọ ụmụ m ndị inyom lawa dị ka ndị e ji mma agha dọrọ nagha?Nihi gịnị ka i ji gbapụ na nzuzo wee ghọgbuo m ma ghara ịgwa m, ka m wee jiri ọṅụ na abụ na obere ịgbà na ụbọ akwara sị gị gaa nke ọma?I nyeghịkwa m ohere ka m susuo ụmụaka m na ụmụ m ndị inyom ọnụ. I zuzuwo nzuzu.Ọ dị nike aka m ime unu ihe ọjọọ, ma Chineke nke nna unu gwara m okwu nabalị ụnyaahụ, sị: Kpachara anya ka ị ghara ịgwa Jekọb ihe ọma ma ọ bụ ihe ọjọọ.Ugbu a ị lawara nihi na ụlọ nna gị anọwo na-agụsi gị agụụ ike, gịnịzi mere i ji zuru chi m?Jekọb wee zaa Leban, sị: Ọ bụ nihi na egwu tụrụ m. Nihi na m gwara onwe m, sị, I nwere ike ịnapụ m ụmụ gị ndị inyom.Onye ọ bụla ị hụrụ chi gị naka ya, ka ọ ghara ịdị ndụ. Nọrọ nihu ụmụnne anyị chọọ ya nihe m ji ma were ya. Ma Jekọb amaghị na Rechel zuuru ya.Leban wee banye nụlọikwuu Jekọb, banyekwa nụlọikwuu Lia nakwa nụlọikwuu ndị inyom abụọ ahụ na-eje ozi, ma ọ hụghị ya. Nikpeazụ, o si nụlọikwuu Lia pụta wee banye nụlọikwuu Rechel.Ma, ọ bụ Rechel weere terafim ahụ, o wee tinye ya nihe a kpara akpa ụmụ nwaanyị ji anọkwasị na kamel, o wee nọgide ya ọdụ. Leban wee bigharịa aka nụlọikwuu ahụ dum, ma ọ hụghị ya.O wee gwa nna ya, sị: Ka iwe ghara iwe onyenwe m, nihi na enweghị m ike ibili nihu gị, nihi na ihe ahụ na-emekarị ndị inyom ji m aka. O wee chọọ ya nke ọma, ma ọ hụghị terafim ahụ.Jekọb wee wee iwe ma malite isesa Leban okwu, Jekọb wee zaa Leban, sị: Olee otú m si nupụrụ gị isi, gịnị bụ mmehie m mere, nke mere i ji chụọ m ajọ ọsọ a?Ugbu a i bigharịchara aka ná ngwongwo m niile, ole nime ngwongwo niile nke ụlọ gị ka ị hụrụ? Debe ya nebe a nihu ụmụnne m nakwa ụmụnne gị, ka ha kpee ikpe netiti anyị abụọ.Ebiwo m nụlọ gị afọ iri abụọ a. Nne atụrụ gị na nne ewu gị amụkwoghị ụmụ, ọ dịghịkwa mgbe m tara ebule si nìgwè anụ ụlọ gị.Ewetaraghị m gị anụ ọ bụla a dọgburu adọgbu. Mụ onwe m na-akwụ ụgwọ ya. Ma nke e zuru nehihie ma nke e zuru nabalị, ị na-asị m kwụọ ụgwọ ya.Okpomọkụ anọwo na-emekpa m ahụ nehihie, oyi na-atụgbukwa m nabalị, ụra na-apụkwa m nanya.Nke a mere ya afọ iri abụọ m biworo nụlọ gị. Ejeworo m gị ozi afọ iri na anọ maka ụmụ gị ndị inyom abụọ, jeekwa ozi afọ isii maka ìgwè anụ ụlọ gị, i wee na-agbanwe ụgwọ ọrụ m ruo ugboro iri.A sị na Chineke nke nna m, bụ Chineke Ebreham nakwa Onye Aịzik na-atụ egwu ya, anọnyereghị m, ị gaara agbawa m aka sị m lawa. Chineke ahụwo nhụjuanya m na ndọgbu aka m dọgbuworo onwe ya nọrụ, o wee baara gị mba nabalị ụnyaahụ.Leban wee zaa Jekọb, sị: Ndị inyom a bụ ụmụ m, ụmụaka a bụkwa ụmụ m, ìgwè anụ ụlọ a bụ ìgwè anụ ụlọ m, ihe ọ bụla ị na-ele anya bụ nke m, bụrụkwa nke ụmụ m ndị inyom. Gịnị ka m pụrụ ime ha taa ma ọ bụ mee ụmụ ha mụrụ?Bịa ka anyị gbaa ndụ, mụ na gị, ọ ga-abụkwa ihe àmà netiti mụ na gị.Nihi ya, Jekọb butere nkume wee guzobe ya dị ka ogidi.Jekọb wee sị ụmụnne ya: Butewenụ nkume! Ha wee butewe nkume wee tụkọta ha ka ha bụrụ ikpo nkume. E mesịa, ha riri nri nebe ahụ nelu ikpo nkume ahụ.Leban wee malite ịkpọ ya Jiga-sahaduta, ma Jekọb kpọrọ ya Galied.Leban wee sị: Ikpo nkume a bụ ihe àmà netiti mụ na gị taa. Ọ bụ ya mere o ji kpọọ ya Galied,kpọọkwa ya Ụlọ Nche, nihi na ọ sịrị: Ka Jehova bụrụ onye nche netiti mụ na gị mgbe anyị nọ nebe anyị na-adịghị ahụ ibe anyị.Ọ bụrụ na i mekpawa ụmụ m ndị inyom ahụ, ọ bụrụkwa na ị lụọ ndị inyom ọzọ ma e wezụga ụmụ m ndị inyom, ọ dịghị onye anyị na ya nọ. Lee! Chineke bụ onye àmà netiti mụ na gị.Leban wee gaa nihu ịsị Jekọb: Lekwa ikpo nkume a, lekwa ogidi m guzobeworo netiti mụ na gị.Ikpo nkume a bụ ihe àmà, ogidi a bụkwa ihe na-agba àmà, na agaghị m agabiga ikpo nkume a imegide gị nakwa na ị gaghị agabiga ikpo nkume a na ogidi a ime m ihe ọjọọ.Ka chi Ebreham na chi Nehọ, bụ chi nna ha, kpee ikpe netiti anyị. Ma Jekọb ji Onye nna ya Aịzik na-atụ egwu ya ṅụọ iyi.E mesịa, Jekọb chụrụ àjà nugwu ahụ ma kpọọ ụmụnne ya ka ha rie nri. Ha wee rie nri ma rahụ nugwu ahụ.Otú ọ dị, Leban biliri nisi ụtụtụ wee susuo ụmụaka ya na ụmụ ya ndị inyom ọnụ ma gọzie ha. Leban wee lawa ka o wee laghachi nobodo nke ya. 